**ภาวะผู้นำเชิงนวัตกรรมของผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานคร**

**Innovative leadership of Administrators of Bangkhuntiensuksa School Bangkhuntien District Bangkok Metropolitan**

**นฤมนต์ ไชยเพ็ชร1 และพัชรา เดชโฮม2**

1,2สาขาวิชาการบริหารการศึกษา คณะครุศาสตร์ มหาวิทยาลัยราชภัฏบ้านสมเด็จเจ้าพระยา

1Email :naru\_1612@hotmail.com ; 2Email : patchara.de@bsru.ac.th

**บทคัดย่อ**

การวิจัยครั้งนี้มีวัตถุประสงค์เพื่อศึกษาภาวะผู้นำเชิงนวัตกรรมของผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานครใน 6 ด้าน ประกอบด้วย 1)ด้านการมีวิสัยทัศน์การเปลี่ยนแปลง 2)ด้านการคิดสร้างสรรค์
3)การทำงานเป็นทีมและมีส่วนร่วม 4)การใช้เทคโนโลยีสารสนเทศและการสื่อสาร 5)ด้านการบริหารความเสี่ยง
และ 6)ด้านการสร้างบรรยากาศองค์กรนวัตกรรม ประชากรที่ใช้ในการวิจัยได้แก่ ครูโรงเรียนบางขุนเทียนศึกษา
เขตบางขุนเทียน สังกัดกรุงเทพมหานครจำนวน 103 คน เครื่องมือที่ใช้ในการวิจัยเป็นแบบสอบถามภาวะผู้นำเชิงนวัตกรรม
ของผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานครแบบมาตรประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน

 ผลการวิจัยพบว่า ภาวะผู้นำเชิงวัตกรรมของผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานครโดยรวมอยู่ในระดับมาก เมื่อพิจารณาเป็นรายด้านพบว่า ด้านวิสัยทัศน์การเปลี่ยนแปลงและด้านการคิดสร้างสรรค์
มีค่าเฉลี่ยสูงที่สุด รองลงมาคือ ด้านการบริหารความเสี่ยง ส่วนด้านการใช้เทคโนโลยีสารสนเทศและการสื่อสาร
มีค่าเฉลี่ยต่ำที่สุด

**คำสำคัญ :** ภาวะผู้นำเชิงนวัตกรรม

**Abstract**

The objective of this research to study level of the innovative leadership of school administrators
in Bangkhuntiensuksa District Bangkok Metropolitan in 6 aspects: 1) change in vision 2) creative 3) teamwork and participation 4) information and communication technology 5) risk management and 6) climate
of innovation. The population for this study was the 103 teachers of Bangkhuntiensuksa School. The research instruments were interview forms and 5-point rating scale questionnaires. The statistics use to analyze data were frequency, percentage, mean and standard deviation.

 The results of the study showed that the innovative leadership of school administrators
in Bangkhuntiensuksa District Bangkok Metropolitan were at high level. Considering each aspect, the change in vision and creative was the highest, followed by the top rank to the risk management; and the lowest level was the information and communication technology.

**Keyword:** innovative leadership

**1. บทนำ**

 การเปลี่ยนแปลงอย่างรวดเร็วในโลกปัจจุบันด้านสังคม เศรษฐกิจการเมืองการปกครองความก้าวหน้าทางวิทยาศาสตร์และเทคโนโลยีโดยเฉพาะการสื่อสารและสารสนเทศเป็นกระแสของโลกาภิวัตน์ข้อมูลสารสนเทศเลื่อนไหลอย่างไร้พรมแดนเป็นแรงผลักดันให้สถานศึกษาในประเทศไทยให้ความสำคัญกับการพัฒนาคุณภาพของทรัพยากรมนุษย์ และคุณภาพการศึกษามากขึ้นจะเห็นได้จากการศึกษาต้องอยู่ภายใต้เงื่อนไขของการแข่งขันจึงจำเป็นต้องพร้อมรับความท้าทายการเปลี่ยนแปลงที่เกิดขึ้นทั้งด้านกำลังคน ความรู้สมรรถนะโดยเฉพาะอย่างยิ่งทักษะการคิดสร้างสรรค์ที่ทำให้เกิดนวัตกรรมเนื่องจากสังคมในยุคศตวรรษที่ 21 เป็นสังคมความรู้สังคมสารสนเทศ และสังคมเครือข่ายจึงทำให้ผู้นำในยุคนี้และยุคหน้า จำเป็นต้องมีคุณลักษณะพิเศษบางประการคือทัศนคติใหม่ทักษะใหม่ และความรู้ใหม่ในข้อจำกัดและโอกาส วิโรจน์ สารรัตนะ [1]

 ดังนั้นการบริหารจัดการในโรงเรียนให้ประสบผลสำเร็จตามยุทธศาสตร์การพัฒนาการศึกษาของชาติ ผู้บริหารจำเป็นต้องมีภาวะผู้นำเชิงนวัตกรรมเพื่อพัฒนาสถานศึกษาต่อไปสู่ความสำเร็จตามเป้าหมายจากความสำคัญและปัญหาข้างต้นจะเห็นได้ว่าภาวะผู้นำเชิงนวัตกรรมของผู้บริหารสถานศึกษามีความสำคัญที่ทำให้ผู้บริหารสถานศึกษาเกิดการเปลี่ยนแปลง และเกิดการพัฒนาการศึกษาอย่างยั่งยืน โดยเฉพาะโรงเรียนของรัฐบาลตามนโยบายของรัฐบาลจะเน้นการพัฒนา
ผู้นำเป็นส่วนสำคัญ โดยมีแผนกลยุทธ์ให้เป็นไปตามวิสัยทัศน์ จุดมุ่งหมาย เป้าหมาย ตัวชี้วัดและยุทธศาสตร์ของแผนการศึกษาแห่งชาติ พ.ศ. 2560-2579
จึงสอดคล้องกับนโยบายด้านการศึกษากรุงเทพมหานคร (2562) ยุทธศาสตร์ที่ 2 กล่าวถึง การยกระดับคุณภาพการศึกษา ให้นักเรียนมีองค์ความรู้สามารถสร้างนวัตกรรม เร่งเสริมสร้างสังคมนวัตกรรม โดยส่งเสริมระบบการเรียนการสอนที่เชื่อมโยงระหว่างวิทยาศาสตร์ เทคโนโลยี วิศวกรรมศาสตร์ และคณิตศาสตร์ การผลิตกำลังคนในสาขาที่ขาดแคลนการเชื่อมโยงการเรียนรู้กับการทำงานจึงเป็นภารกิจอันหนึ่งที่ต้องร่วมกันสร้างนวัตกรรมใหม่ๆ ที่ทันสมัยให้ทันกับโลกปัจจุบัน
และอนาคตที่อาจจะเกิดขึ้นจึงจำเป็นต้องมีภาวะผู้นำเชิงนวัตกรรมใช้ในการบริหารงานในสถานศึกษา
และสนับสนุนผลักดันให้เกิดการเรียนรู้โดยใช้นวัตกรรมและเทคโนโลยีมาใช้ภายในสถานศึกษาให้เพียงพอและ
มีประสิทธิภาพ

**2. วัตถุประสงค์การวิจัย**

เพื่อศึกษาภาวะผู้นำเชิงนวัตกรรมของผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานคร

**3. วิธีดำเนินงานวิจัย**

**3.1 ประชากร**

ประชากรที่ใช้ในการวิจัยครั้งนี้ ได้แก่ บุคลากรทางการศึกษาประกอบด้วย ครูโรงเรียนบางขุนเทียนศึกษา เขตบางขุนเทียน สังกัดกรุงเทพมหานคร ประจำปีการศึกษา 2562 จำนวน 103 คน

**3.2 เครื่องมือที่ใช้ในการวิจัย**

เครื่องมือที่ใช้ในการเก็บรวบรวมข้อมูลเพื่อใช้ในการวิจัยในครั้งนี้ เป็นแบบสอบถามเกี่ยวกับภาวะผู้นำเชิงนวัตกรรมของผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานคร เครื่องมือที่ใช้ในการวิจัยครั้งนี้ประกอบด้วย 2 ตอน ดังนี้

ตอนที่ 1 เป็นแบบสอบถามข้อมูลทั่วไปเกี่ยวกับผู้ตอบแบบสอบถาม ได้แก่ เพศ อายุและสถานภาพการปฏิบัติงานและลักษณะเป็นคำถามแบบเลือกตอบ

ตอนที่ 2 เป็นแบบสอบถามข้อมูลเกี่ยวกับภาวะผู้นำเชิงนวัตกรรมของผู้บริหารโรงเรียนบางขุนเทียนศึกษา
เขตบางขุนเทียน สังกัดกรุงเทพมหานคร ลักษณะเป็นคำถามปลายปิด แบบมาตรประมาณค่า (Rating Scale)
 ตามแบบของลิเคอร์ท (Likert Scale) 5 ระดับ

**3.3 ข้อมูลและสถิติที่ใช้ในการวิจัย**

ในการวิเคราะห์ข้อมูลครั้งนี้ ผู้วิจัยได้เก็บรวบรวมข้อมูลและวิเคราะห์ข้อมูลโดยการนำคะแนนที่ได้จากการทดสอบมาวิเคราะห์ทางสถิติ ดังนี้

1.วิเคราะห์ข้อมูลทั่วไปของผู้ตอบแบบสอบถามโดยการหาค่าความถี่และร้อยละ

2.วิเคราะห์ข้อมูลภาวะผู้นำเชิงนวัตกรรมของผู้บริหารโรงเรียนบางขุนเทียนศึกษาโดยการหาค่าเฉลี่ย
 (****) และส่วนเบี่ยงเบนมาตรฐาน (S.D) เป็นรายด้านและรายข้อ

**4. สรุปผลการวิจัย**

ผลการวิจัยเรื่อง ภาวะผู้นำเชิงวัตกรรมของผู้บริหารโรงเรียนบางขุนเทียนศึกษา เขตบางขุนเทียน
สังกัดกรุงเทพมหานครโดยรวมอยู่ในระดับมาก เมื่อพิจารณาเป็นรายด้านพบว่า ด้านวิสัยทัศน์กาเปลี่ยนแปลงและด้านการคิดสร้างสรรค์ มีค่าเฉลี่ยสูงที่สุด รองลงมาคือ ด้านการบริหารความเสี่ยงส่วนด้านการใช้เทคโนโลยีสารสนเทศและการสื่อสาร มีค่าเฉลี่ยต่ำที่สุด โดยมีรายละเอียดผลการวิจัยในแต่ละด้านดังนี้

**ด้านการมีวิสัยทัศน์การเปลี่ยนแปลง** โดยรวมอยู่ในระดับ เมื่อพิจารณาเป็นรายข้อ พบว่า
ผู้บริหารกำหนดวิสัยทัศน์ พันธกิจ เป้าหมายของโรงเรียนที่มุ่งเน้นให้เกิดการพัฒนาเปลี่ยนแปลงจากสภาพปัจจุบันไปสู่การสร้างนวัตกรรมในโรงเรียนมีค่าเฉลี่ยสูงที่สุด รองลงมาคือผู้บริหารมีวิสัยทัศน์ที่ทันสมัยมุ่งเน้นการสร้างนวัตกรรมในโรงเรียน ส่วนผู้บริหารมีความตื่นตัวอยู่เสมอ
มองเห็นการเปลี่ยนแปลงรอบด้าน ยอมรับและเตรียมการรับมือกับการเปลี่ยนแปลงเพื่อนำไปสู่การพัฒนาโรงเรียนในอนาคตได้ มีค่าเฉลี่ยต่ำที่สุด

**ด้านการคิดสร้างสรรค์** โดยรวมอยู่ในระดับมาก เมื่อพิจารณาเป็นรายข้อพบว่า ผู้บริหารสามารถนำแนวคิด วิธีการ รูปแบบเดิมมาพัฒนาต่อยอดทำให้เกิดการสร้างสรรค์สิ่งใหม่และมีคุณค่ามากขึ้นมีค่าเฉลี่ยสูงที่สุด รองลงมา คือ ผู้บริหารมีความสามารถในการคิดริเริ่มสิ่งใหม่ๆในการพัฒนาและขับเคลื่อนการทำงานส่วนผู้บริหารสนับสนุนครูปฏิบัติงานด้วยวิธีที่หลากหลาย
มีค่าเฉลี่ยต่ำที่สุด

**ด้านการทำงานเป็นทีมและการมีส่วนร่วม** โดยรวมอยู่ในระดับมาก เมื่อพิจารณาเป็นรายข้อพบว่า ผู้บริหารส่งเสริมทักษะการทำงานเป็นทีมโดยให้เกิดการเรียนรู้ระหว่างครูกับนวัตกรรมที่พัฒนาร่วมกัน มีค่าเฉลี่ยสูงที่สุด รองลงมาคือ ผู้บริหารส่งเสริมสนับสนุนให้บุคลากรร่วมกันทำงานเป็นทีมได้อย่างมีประสิทธิภาพและบรรลุวัตถุประสงค์ตามที่กำหนด ผู้บริหารส่งเสริมให้ครูมีน้ำใจเอื้อเฟื้อเผื่อแผ่ ช่วยเหลือซึ่งกันและกันในการปฏิบัติงานพัฒนานวัตกรรมร่วมกัน มีค่าเฉลี่ยต่ำที่สุด

 **ด้านการใช้เทคโนโลยีสารสนเทศและการสื่อสาร** โดยรวมอยู่ในระดับมาก เมื่อพิจารณาเป็นรายข้อพบว่า ผู้บริหารมีการปรับประยุกต์เทคโนโลยีสารสนเทศและการสื่อสารให้สอดคล้องเป้าหมายการดำเนินงานของสถานศึกษา มีค่าเฉลี่ยสูงที่สุด รองลงมาคือ ผู้บริหารส่งเสริมสนับสนุนให้มีการพัฒนาและใช้เทคโนโลยีสารสนเทศและการสื่อสารที่ทันสมัย มาใช้ในการปฏิบัติงานในสถานศึกษา ผู้บริหารมีการแลกเปลี่ยนเรียนรู้ด้านเทคโนโลยีสารสนเทศและการสื่อสารที่ทันสมัย
มีค่าเฉลี่ยต่ำที่สุด

**ด้านการบริหารความเสี่ยง** โดยรวมอยู่ในระดับมาก เมื่อพิจารณาเป็นรายข้อพบว่า ผู้บริหารมีการวางแผนบริหารความเสี่ยงในการนำนวัตกรรมที่สร้างขึ้นไปใช้ในการปฏิบัติงานมีค่าเฉลี่ยสูงที่สุดรองลงมาคือ ผู้บริหารสามารถพิจารณาไตร่ตรอง ประเมินสถานการณ์หรือผลลัพธ์ที่เกิดจากการตัดสินใจ เพื่อไปสู่การสร้างนวัตกรรมในองค์กร และผู้บริหารดำเนินการสร้างมาตรฐานการควบคุมความเสี่ยงได้อย่างเหมาะสม
 มีค่าเฉลี่ยต่ำที่สุด

**ด้านการสร้างบรรยากาศองค์กรนวัตกรรม** โดยรวมอยู่ในระดับมาก เมื่อพิจารณาเป็นรายข้อพบว่า ผู้บริหารให้ความสำคัญกับการสร้างบรรยากาศและสภาพแวดล้อมที่เอื้อต่อการสร้างกระบวนการสร้างนวัตกรรมใหม่ๆในองค์กรมีค่าเฉลี่ยสูงที่สุด รองลงมาคือ ผู้บริหารส่งเสริมสนับสนุนให้บุคลากรมีการแลกเปลี่ยนเรียนรู้การสร้างบรรยากาศภายในองค์กร เพื่อต่อยอดแนวคิดนวัตกรรมใหม่ๆ และผู้บริหารสร้างบรรยากาศ
ให้เกิดการถ่ายทอดความรู้ จัดบรรยากาศสถานที่
ให้บุคลากรร่วมแลกเปลี่ยนเรียนรู้ มีค่าเฉลี่ยต่ำที่สุด

**5. การอภิปรายผล**

 จากการสรุปผลการวิจัยภาวะผู้นำเชิงนวัตกรรมของผู้บริหารโรงเรียนบางขุนเทียนศึกษาเขตบางขุนเทียน สังกัดกรุงเทพมหานครพบว่า ภาวะผู้นำเชิงนวัตกรรมของผู้บริหารโรงเรียนบางขุนเทียนศึกษาโดยรวม อยู่ในระดับมากซึ่งอภิปรายด้านต่าง ๆได้ดังนี้

**ด้านมีวิสัยทัศน์การเปลี่ยนแปลง** โดยรวมและรายข้ออยู่ในระดับมากเป็นเพราะผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานคร ส่วนใหญ่มีการกำหนดวิสัยทัศน์ พันธกิจ เป้าหมายของโรงเรียนมีวิสัยทัศน์ที่ทันสมัยมุ่งเน้นการสร้างนวัตกรรมในโรงเรียนมีการวิเคราะห์แนวโน้มทิศทางการเปลี่ยนแปลงการศึกษาไปสู่การสร้างนวัตกรรม เพื่อให้เกิดการพัฒนาในทางที่ดีขึ้นและผู้บริหารมีการสื่อสารการดำเนินการตามวิสัยทัศน์อย่างต่อเนื่องมีการคาดการณ์เหตุการณ์ที่เกิดขึ้นในการสร้างนวัตกรรมในโรงเรียนเพื่อเป็นแนวทางในการปฏิบัติงานอย่างเหมาะสมชัดเจนผู้บริหารมีการสร้างโอกาสในการพัฒนาทุกสถานการณ์ที่มีการเปลี่ยนแปลงในโรงเรียนมีการดำเนินการสร้างนวัตกรรมตามวิสัยทัศน์อย่างต่อเนื่องเป็นไปอย่างเหมาะสมในการนำไปพัฒนา มุ่งเน้นการพัฒนาโรงเรียนอย่างต่อเนื่องซึ่งสอดคล้องกับ
กับสุนทร โคตรบรรเทา [2] ได้อธิบายถึงลักษณะของภาวะผู้นำที่มีวิสัยทัศน์ไว้ว่าผู้นำสามารถสื่อความรู้สึกต่อวิสัยทัศน์เป็นคำพูดหรือตัวอย่าง โดยใช้ภาษาหรือสัญลักษณ์ที่เข้าใจง่าย แต่ยังสื่อความเป็นต้นคิดและความใหม่เอี่ยมได้ด้วย และผู้นำต้องให้โอกาสผู้อื่น
 มีประสบการณ์เกี่ยวกับวิสัยทัศน์และความรู้สึกต่อเป้าหมายของตนเองเพื่อผู้อื่นจะได้มีส่วนร่วมในการเป็นเจ้าของ

**ด้านการคิดสร้างสรรค์** โดยรวมและรายข้ออยู่ในระดับมากเป็นเพราะผู้บริหารโรงเรียนบางขุนเทียนศึกษา
เขตบางขุนเทียน สังกัดกรุงเทพมหานครส่วนใหญ่ผู้บริหารสามารถนำแนวคิดวิธีการเดิมมาพัฒนาต่อยอดทำให้มีการสร้างสรรค์สิ่งใหม่ที่มีคุณค่ามากขึ้น มีการคิดริเริ่มสร้างสรรค์สิ่งใหม่ๆในการพัฒนาขับเคลื่อนการทำงาน ผู้บริหารสามารถสำรวจข้อมูลสารสนเทศความรู้ใหม่ๆที่แตกต่างมาใช้ในการส่งเสริมการศึกษานำสิ่งใหม่ๆหรือนวัตกรรมใหม่ๆมาใช้ในการบริหาร พร้อมทั้ง
มีการส่งเสริมสนับสนุนให้บุคลากรมีความคิดริเริ่มสร้างสรรค์ที่หลากหลายในการพัฒนางานใหม่ๆเพื่อให้เกิดนวัตกรรมในการทำงาน เปิดโอกาสให้ครูมีอิสระด้านความคิดและวางแผนการทำงานอย่างสร้างสรรค์พัฒนางานใหม่ๆทางเลือกใหม่ๆซึ่งได้สอดคล้องกับ
ไพฑูรย์ สินลารัตน์ [3] ได้ศึกษาเรื่องผู้นำเชิงสร้างสรรค์และการผลิต:กระบวนทัศน์ใหม่และผู้นำใหม่ทางการศึกษา ได้อธิบายลักษณะและบทบาทของผู้นำในยุคนี้ไว้ว่าจะมีแค่ความสามารถ มีทักษะมีพฤติกรรมที่เหมาะสม และรู้จักสถานการณ์ดีและต้องเป็นผู้นำทางการคิดด้วยการคิดเองหรือนำความคิดของคนอื่นมาประยุกต์ ใช้พัฒนาให้เป็นของตนเองได้อย่างชัดเจน ดังนั้น ผู้บริหารการศึกษาควรเปลี่ยนกระแสการจัดการศึกษาใหม่ให้ทันต่อการเปลี่ยนแปลง และเป็นไปในทิศทางที่ก่อให้เกิดผลในทางปฏิบัติก่อให้เกิดรูปธรรม
ในการจัดการศึกษา

**ด้านการทำงานเป็นทีมและมีส่วนร่วม** โดยรวมและรายข้ออยู่ในระดับมากเป็นเพราะผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานครส่วนใหญ่ผู้บริหารมีการส่งเสริมทักษะการทำงานเป็นทีมโดยเกิดการเรียนรู้ระหว่างครูกับนวัตกรรมที่พัฒนาร่วมกันมีการส่งเสริมสนับสนุนให้บุคลากรทำงานร่วมกันเป็นทีมอย่างมีประสิทธิภาพและบรรลุวัตถุประสงค์ตามที่กำหนดผู้บริหารมีการวางแผนการทำงานอย่างมีระบบมีการให้คำแนะนำในการทำงานเป็นทีมและการมีส่วนร่วมที่ช่วยพัฒนาการสร้างนวัตกรรมมีการปฏิบัติงานร่วมกันทำงานเป็นทีมมีการแบ่งหน้าที่การปฏิบัติงานในโรงเรียนผู้บริหารให้ความร่วมมือร่วมใจในการทำงานเปิดโอกาสให้ชุมชนมีส่วนร่วมในการเสนอแนะหรือตัดสินใจเพื่อร่วมแก้ไขปัญหาและปรับปรุงประสิทธิภาพในการทำงานมีการแลกเปลี่ยนเรียนรู้ในการทำงานร่วมกันผู้บริหารส่งเสริมให้ครูมีความเอื้อเฟื้อเผื่อแผ่ช่วยเหลือซึ่งกันและกันในการปฏิบัติงานพัฒนานวัตกรรมร่วมกันอย่างมีประสิทธิภาพนอกจากนั้นยังสอดคล้องกับ
บุณรดา ทรงบูญศาสตร์ [4] ได้อธิบายว่า การทำงานเป็นทีมคือพฤติกรรมการแสดงออกของผู้บริหารสถานศึกษาที่แสดงออกถึงพฤติกรรมที่ยึดมั่นในทิศทางและจุดมุ่งหมายการทำงานอย่างเป็นระบบส่งเสริมและสนับสนุนให้ครูและบุคลากรมีการทำงานเป็นทีมได้อย่างมีประสิทธิภาพ

**ด้านการใช้เทคโนโลยีและการสื่อสาร** โดยรวมและรายข้ออยู่ในระดับมากเป็นเพราะผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานครส่วนใหญ่ผู้บริหารมีการประยุกต์เทคโนโลยีสารสนเทศและการสื่อสารให้สอดคล้องเป้าหมายการดำเนินงานของสถานศึกษาผู้บริหารส่งเสริมสนับสนุนให้มีการพัฒนาและใช้เทคโนโลยีสารสนเทศและการสื่อสารที่ทันสมัยมาใช้ในการปฏิบัติงานในสถานศึกษาผู้บริหารเห็นความสำคัญในการใช้เทคโนโลยีสารสนเทศและการสื่อสารเพื่อให้บุคลากรมีการยอมรับและเรียนรู้นำไปสู่การปฏิบัติได้ผู้บริหารส่งเสริมให้มีการพัฒนาคุณภาพเทคโนโลยีสารสนเทศและการสื่อสารในสถานศึกษา ให้มีความทันสมัยมีความก้าวหน้าทางเทคโนโลยีในยุคปัจจุบัน นอกจากนั้นยังสอดคล้องกับเวียงวิวรรธน์ ทำทูล [5]
 ได้ศึกษาเรื่องภาวะผู้นำเชิงนวัตกรรมของผู้บริหาร
ที่ส่งต่อองค์การขีดสมรรถนะสูงของโรงเรียนในสังกัดสำนักงานเขตพื้นที่การศึกษามัธยมศึกษา เขต 21
 ได้กล่าวว่า การใช้เทคโนโลยีสนับสนุนการเรียนรู้เป็นการส่งเสริมสนับสนุนให้ใช้เครือข่ายเทคโนโลยีและเครื่องมือทางข้อมูลต่าง ๆที่ช่วยสนับสนุนให้คนในองค์กรเข้าถึงความรู้และมีการแลกเปลี่ยนสารสนเทศและเรียนรู้ซึ่งกันและกัน โดยรวมไปถึงตัวระบบและกระบวนการทางเทคโนโลยีการสอนงานและทักษะเกี่ยวกับความรู้ด้าน
อื่น ๆได้

**ด้านการบริหารความเสี่ยง** โดยรวมและรายข้ออยู่ในระดับมากเป็นเพราะผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานครส่วนใหญ่ผู้บริหารมีการวางแผนบริหารความเสี่ยงในการนำนวัตกรรมที่สร้างขึ้นไปใช้ในการปฏิบัติงานผู้บริหารสามารถพิจารณาไตร่ตรอง ประเมินสถานการณ์หรือผลลัพธ์ที่เกิดจากการตัดสินใจเพื่อไปสู่การสร้างนวัตกรรม
ในองค์กรผู้บริหารมีการวางแผน วิเคราะห์ และระบุความเสี่ยงในด้านต่าง ๆร่วมกับบุคลากรในสถานศึกษาผู้บริหารมีการกำหนดแนวทางในการควบคุมการจัดกิจกรรมต่าง ๆเพื่อป้องกันหรือลดโอกาสที่จะทำให้สถานศึกษาเกิดความเสียหายผู้บริหารมีการกำกับ ตรวจสอบติดตามการบริหารความเสี่ยงอย่างมีระบบให้อยู่ในระดับที่องค์กรยอมรับได้โดยคำนึงถึงเป้าหมายขององค์กรเป็นสำคัญและยังสอดคล้องกับกัญญา ฤทธิ์สาคร [6] ได้ศึกษาเรื่องความสัมพันธ์ระหว่างการบริหารความเสี่ยงกับประสิทธิภาพการปฏิบัติงานของครูในสถานศึกษาสังกัดงานส่งเสริมการศึกษานอกระบบและการศึกษาตามอัธยาศัยจังหวัดปทุมธานี ได้กล่าวถึงการบริหารควาเสี่ยง หมายถึงกระบวนการที่ใช้ในการระบุความเสี่ยง เป็นกระบวนการที่ใช้ในการบริหารปัจจัย ควบคมการปฏิบัติงานกำหนดแนวทางหรือมาตรการควบคุมเพื่อป้องกันหรือลดโอกาสที่จะทำให้องค์กรเกิดความเสียหายการบริหารความเสี่ยงต้องได้รับการสนับสนุนและการมีส่วนร่วมของหน่วยงานทุกระดับในสถานศึกษา

**ด้านการสร้างบรรยากาศองค์กรนวัตกรรม** โดยรวมและรายข้ออยู่ในระดับมากเป็นเพราะผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานครส่วนใหญ่ผู้บริหารให้ความสำคัญกับการสร้างบรรยากาศและสภาพแวดล้อมที่เอื้อต่อการสร้างกระบวนการสร้างนวัตกรรมใหม่ๆในองค์กรผู้บริหารส่งเสริมสนับสนุนให้บุคลากรมีการแลกเปลี่ยนเรียนรู้การสร้างบรรยากาศภายในองค์กร เพื่อต่อยอดแนวคิดนวัตกรรมใหม่ๆผู้บริหารส่งเสริมให้ครูแสวงหาความรู้ใหม่ๆจากแหล่งเรียนรู้ทั้งภายในและภายนอกโรงเรียน เพื่อนำไปสร้างหรือพัฒนานวัตกรรมของตนเองผู้บริหารส่งเสริมสนับสนุนให้บุคลากรมีการพัฒนาทักษะใหม่ๆ ผ่านกระบวนการที่หลากหลายเพื่อไปใช้ในการยกระดับผลสัมฤทธิ์ทางการเรียนผู้บริหารสร้างบรรยากาศสภาพแวดล้อมที่ดีในสถานศึกษาซึ่งได้สอดคล้องกับพิทักษ์ ทิพย์วารี [7] ได้ศึกษาเรื่องการสร้างบรรยากาศแห่งการเรียนรู้นวัตกรรมในองค์กรเกิดได้จากการเรียนรู้ของบุคลากร ดังนั้นหากมีบรรยากาศขององค์กรแห่งการเรียนรู้ย่อมมีการสร้างนวัตกรรม ผู้นำจึงจำเป็นต้องสร้างให้มีบรรยากาศขององค์กรแห่งการเรียนรู้ด้วยการมีการตั้งวงสนทนาอย่างสร้างสรรค์ เพื่อเปิดโอกาสให้มีการแลกเปลี่ยนความรู้ข้อมูลข่าวสารอย่างเป็นแบบอย่างและเข้าร่วมสัมมนาทางวิชาการ ให้โอกาสผู้ร่วมงานเลือกแนวทางที่เหมาะสมกับตนและลงมือปฏิบัติจนพัฒนานำไปสู่การเป็นบุคคลแห่งการเรียนรู้
จนเกิดความเป็นผู้นำในทุกระดับ

**6. ข้อเสนอแนะในการนำผลการวิจัยไปใช้**

**ข้อเสนอแนะเพื่อการปฏิบัติ**

**1.** **ด้านการมีวิสัยทัศน์การเปลี่ยนแปลง** ผู้บริหารควรจะมีการปรับตัวกำหนดวิสัยทัศน์อย่างชัดเจน โดยมีการเขียนแผนยุทธศาสตร์ให้เหมาะกับการเปลี่ยนแปลงในปัจจุบันเพื่อมุ่งเน้นไปสู่การพัฒนานวัตกรรมใหม่ๆ

**2. ด้านการคิดสร้างสรรค์** ผู้บริหารควรจะส่งเสริมให้ครูเกิดค่านิยมใฝ่รู้ รักในการเรียนรู้ ทักษะ ประสบการณ์ใหม่ที่หลากหลายมุ่งเน้นนำงานวิจัยมาใช้ในการพัฒนานวัตกรรม โดยจัดให้มีการนำเสนอหรือแสดงผลงาน และมีรางวัลเป็นขวัญกำลังใจทำให้ครูเกิดความคิดสร้างสรรค์เพื่อนำความรู้มาใช้ในการพัฒนานวัตกรรมของโรงเรียนให้มีคุณภาพพัฒนาที่ยั่งยืน

**3. ด้านทำงานเป็นทีมและการมีส่วนร่วม** ผู้บริหารควรจะมีการกระจายอำนาจหน้าที่
ให้รับผิดชอบมีเป้าหมายของทีมเดียวกันให้มีความสามัคคีในทีมงานมีการแบ่งหน้าที่ช่วยเหลือซึ่งกันและกัน มีความเอื้อเฟื้อเผื่อแผ่ ร่วมมือร่วมใจในการปฏิบัติงานและมีการส่งเสริมให้ครูพัฒนางานนวัตกรรมในสถานศึกษาร่วมกันให้ดียิ่งขึ้น

**4. ด้านการใช้เทคโนโลยีสารสนเทสและการสื่อสาร** ผู้บริหารควรจะมีการแลกเปลี่ยนเรียนรู้เทคโนโลยีสื่อสารที่ทันสมัยมีการอบรมให้ความรู้แก่ครูด้านการใช้เทคโนโลยีนวัตกรรมเพื่อให้ครูได้นำมาใช้ต่อยอดนวัตกรรมในสถานศึกษาให้ดีต่อไป

**5. ด้านการบริหารความเสี่ยง** ด้านผู้บริหารควรจะมีการวางแผนการปฏิบัติงานสร้างมาตรฐานในสถานศึกษาในการนำนวัตกรรมที่สร้างขึ้นมาใช้ในการปฏิบัติงานให้เกิดความเหมาะสมมีการควบคุมกำกับติดตามและหรือป้องกันโอกาสที่จะทำให้สถานศึกษาเกิดความเสี่ยหายในสถานศึกษา

**6. ด้านการสร้างบรรยากาศองค์กรนวัตกรรม** ผู้บริหารควรควรจะจัดกิจกรรมส่งเสริม
การแลกเปลี่ยนเรียนรู้ของบุคลากรในสถานศึกษาเพื่อต่อยอดแนวคิดนวัตกรรมใหม่ๆในสถานศึกษาต่อไป

 **ข้อเสนอแนะในการวิจัยครั้งต่อไป**

 1. ควรมีการศึกษาเกี่ยวกับปัจจัยที่ส่งผลต่อภาวะผู้นำเชิงนวัตกรรมของผู้บริหารโรงเรียนบางขุนเทียนศึกษา เขตบางขุนเทียน สังกัดกรุงเทพมหานคร

 2. ควรศึกษาแนวทางการพัฒนาภาวะผู้นำเชิงนวัตกรรมของผู้บริหารโรงเรียนในเขต

บางขุนเทียน สังกัดกรุงเทพมหานคร

**7. เอกสารอ้างอิง**

[1] วิโรจน์ สารรัตนะ, “การบริหาร หลักการ ทฤษฎีและประเด็นทางการศึกษา,” กรุงเทพฯ: ทิพย์วิสุทธิ์, 2547.

[2] สุนทร โคตรบรรเทา, “หลักการบริหารและทฤษฎีการบริหารการศึกษา,” (พิมพ์ครั้งที่2), กรุงเทพฯ: ปัญญาชน, 2554.

[3] ไพฑูรย์ สินลารัตน์, “ผู้นำเชิงสร้างสรรค์และการผลิต:กระบวนทัศน์ใหม่และผู้นำใหม่ทางการศึกษา” กรุงเทพฯ: โรงพิมพ์แห่งจุฬาลงกรณ์มหาวิทยาลัย, 2553.

[4] บุณรดา ทรงบุญศาสตร์, “การพัฒนาโปรแกรมเสริมสร้างภาวะผู้นำเชิงสร้างสรรค์ของผู้บริหารสถานศึกษา สังกัดสำนักงานเขตพื้นที่การศึกษามัธยมศึกษา เขต 24,” วิทยานิพนธ์การศึกษามหาบัณฑิตสาขาวิชาการบริหารการศึกษา, มหาวิทยาลัยมหาสารคาม, 2559.

[5] เวียงวิวรรธน์ ทำทูล, “ภาวะผู้นำเชิงนวัตกรรมของผู้บริหารที่ส่งต่อองค์การขีดสมรรถนะสูงของโรงเรียนในสังกัดสำนักงานเขตพื้นที่การศึกษามัธยมศึกษา เขต 21,” วิทยานิพนธ์ปริญญาครุศาสตรดุษฎีบัณฑิต สาขาวิชาการบริหารการศึกษา, มหาวิทยาลัยขอนแก่น, 2557.

[6] กัญญา ฤทธิ์สาคร, “ความสัมพันธ์ระหว่างการบริหารความเสี่ยงกับประสิทธิภาพการปฏิบัติงานของครูในสถานศึกษาสังกัดงานส่งเสริมการศึกษานอกระบบและการศึกษาตามอัธยาศัยจังหวัดปทุมธานี,” วิทยานิพนธ์มหาบัณฑิต สาขาวิชาการบริหารการศึกษา, มหาวิทยาลัยเทคโนโลยีราชมงคลธัญบุรี, 2557.

[7] **พิทักษ์ ทิพย์วารี, “ศึกษาเรื่องอ****งค์ประกอบภาวะผู้นำ****ทางนวัตกรรมสำหรับผู้บริหารสถาบันการพลศึกษา,” สาขาวิชาพละศึกษา คณะศึกษาศาสตร์, มหาวิทยาลัยสงขลานครินทร์, 2558.**